Marie av Hessen-Darmstadt

Prinsesse Marie av Hessen og ved Rhinen (Prinzessin Marie Viktoria Feodore Leopoldine von Hessen und bei Rhein; 1874–1878) var yngste datter av prinsesse Alice av Storbritannia og Ludvig IV, storhertug av Hessen, og følgelig også datterdatter av dronning Victoria. 

Marie døde av difteri, fire år gammel. Hun blei gravlagt sammen med sin mor, som døde få uker av samme sykdom.

Familietragedie 
Den storhertugelige familien opplevde store tragedier i 1878. Familien var samla ettermiddagen den 5. november, og den eldste av barna, Viktoria merka hun stivna til i nakken. Viktoria sa i fra til moren, som trodde det kunne være kusma og la til at det hadde vært komisk dersom de alle fikk sykdommen. Viktoria følte seg frisk nok til å lese Alice i eventyrland for sine yngre søsken. 

Neste morgen fikk Viktoria vite at hun hadde fått sykdommen difteri. Klokka tre om morgenen den 12. november blei den seks år gamle Alix diagnostisert samme sykdom. Alice bestilte en dampinhalator til sitt rom for å hindre Alix i å kveles. Flere timer senere sprang Marie inn på rommet til mora og kyste sin syke søster. Samme ettermiddag fikk Marie også sykdomssymptomer. Hun fikk høy feber, og hvite flekker på halsen. Dagen etterpå blei søsteren Irene dårlig, og 14. november blei broren Ernst og faren Ludvig også syke. 

Morgenen den 16. november døde Marie; hun ble kvalt av en membran i halsen. Elisabeth, som hadde blitt sendt til sin farmor og farfar, var det eneste barnet som unngikk infeksjon. Den 7. desember fikk også Alice symptomer på sykdommen. Hun døde om morgenen den 14. desember. 

Alices lik blei lagt ved datterens side. På gravstedet står et gravmonument av Joseph Boehm; det viser Alice med Marie i armene.

Referanser

Stamtavle 

Huset Hessen-Darmstadt
Personer fra Darmstadt